Niih, räägivad, Ojuland räägib, et kommunismi tuleks ikkagi hukka mõista ja midaiganes.    Ma polegi päris täpselt aru saanud, mida nad sellega mõtlevad - filosoofia vajab hukkamõistmist ? Mismõttes nagu ? Inimesed, "Ojuland peab oluliseks, et liberaalide  valimisprogrammis oleksid kõige tähtsamal kohal vabadus ja inimõigused", kuid mõnel teemal mõelda enam ei tohi ? Seda nimetavadki reformierakondlased vabaduseks ? Vabadus mõelda reformipartei programmi piirides ?    Või siis mõeldakse, et peaks hukka mõistma mõningate riikide ja nende juhtide tegevuse. Nõus, see on hea idee, totalitaarsed režiimid tuleb igatahes hukka mõista. Eriti totalitaarsete režiimide juhtisikud. Oh, mul tuli just meelde üks pisike riigike Euroopa servas, mille peaminister oli  totalitaarse režiimi oluline regionaalne kruvi... "Pea maha tal !" tsiteerides klassikuid ? Ja siseminister olevat sääl totalitaarse režiimi seadusjärelvalve endine regionaalne ülemus...    Samas, endale tuha pähe raputamine on kena vaatemäng ja kindlasti teenib häid hääli, eriti arvestades, et enamus Reformierakonna valijaid ilmselt eriti pika (poliit-)mäluga ei hiilga nagunii...    Aga kui tõepoolest plaanis on filosoofiate ärakeelamine ja hukkamõistmine, siis loodetavasti võetakse kavasse ka  mõningate teiste vägivaldsete ja totalitaarsete filosoofiate represseerimine... Esialgu tulevad kohe mõttesse islam, kristlus ja judaism... Teised ajupesud ka, muidugi, saientoloogid ja krišnaiidid ja co....